**נוסח אושפיזין שוויוני- התנועה הרפורמית**

תִּיבוּ תִּיבוּ אוּשְׁפִּיזִין עִילָאִין, תִּיבוּ תִּיבוּ אוּשְׁפִּיזִין קַדִּישִׁין.

יְהִי רָצוֹן מִלְּפָנֶיךָ יי אֱלֹהַי וֵאלֹהֵי אֲבוֹתַי וְאִמּוֹתַי. שֶׁתַּשְׁרֶה שְׁכִינָתְךָ בּינֵינוּ וְתִפְרוֹס עָלֵינוּ סֻכַּת שְׁלוֹמֶךָ. יְהִי רָצוֹן שֶבִּזְכוּת מִצְוַת סֻכָּה וּמִצְוַת ְהַכְנָסַת אוֹרְחִים שֶׁאֲנַחְנוּ מְקַיְּמִים תִּהְיֶינָה אָזְנֶיךָ קַשּׁוּבוֹת לָרְעֵבִים וְלַצְמֵאִים. תֶּן לַהֶם לַחְמָם וּמֵימָם וְתֶּן לַנוּ זְכוּת לָשֶׁבֶת וְלַחֲסוֹת בְּצֵל כְּנָפֶךָ. וּתְזַכֵּנוּ לֵישֵׁב יָמִים רַבִּים עַל הָאֲדָמָה הַזֹּאת, בָּאָרֶץ אֲשֶׁר הִנְחַלְתָּ לַאֲבוֹתֵינוּ וְאִמּוֹתֵינוּ, "אֶרֶץ זָבַת חָלָב וּדְבַשׁ אֶרֶץ נַחֲלֵי מָיִם, עֲיָנֹת וּתְהֹמֹת יֹצְאִים בַּבִּקְעָה וּבָהָר: אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן, אֶרֶץ זֵית שֶׁמֶן וּדְבָשׁ" (דברים ח, ז ח).

יום א': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים:

אַבְרָהָם וְשָׂרָה. וְאִתָם יִצְחָק וְרִבְקָה. יַעֲקֹב וְלֵאָה. יוֹסֵף וְרָחֵל. מֹשֶׁה וְּמִרְיָם. אַהֲרֹן, שִׁפְרָה וּפּוּעָה. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ב': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים: יִצְחָק וְרִבְקָה. וְאִתָם אַבְרָהָם וְשָׂרָה. יַעֲקֹב וְלֵאָה. יוֹסֵף וְרָחֵל. מֹשֶׁה וּמִרְיָם. אַהֲרֹן, שִׁפְרָה וּפּוּעָה. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ג': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים:

יַעֲקֹב וְלֵאָה וְאִתָם אַבְרָהָם וְשָׂרָה. יִצְחָק וְרִבְקָה. יוֹסֵף וְרָחֵל. מֹשֶׁה וּמִרְיָם. אַהֲרֹן, שִׁפְרָה וּפּוּעָה. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ד': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים: יוֹסֵף וְרָחֵל. וְאִתָם אַבְרָהָם וְשָׂרָה. יִצְחָק וְרִבְקָה. יַעֲקֹב וְלֵאָה. מֹשֶׁה וּמִרְיָם. אַהֲרֹן, שִׁפְרָה וּפּוּעָה. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ה': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים: מֹשֶׁה וּמִרְיָם. וְאִתָם אַבְרָהָם וְשָׂרָה. יִצְחָק וְרִבְקָה. יַעֲקֹב וְלֵאָה. יוֹסֵף וְרָחֵל. אַהֲרֹן, שִׁפְרָה וּפּוּעָה. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ו': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים: אַהֲרֹן, שִׁפְרָה וּפּוּעָה. וְאִתָם אַבְרָהָם וְשָׂרָה. יִצְחָק וְרִבְקָה. יַעֲקֹב וְלֵאָה. יוֹסֵף וְרָחֵל. מֹשֶׁה וּמִרְיָם. דָּוִד וְרוּת. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

יום ז': אֲזַמִין לִסְעוּדָתִי אוּשְׁפִּיזִין עִילָאִין **/** אַזְמִין לִסְעוּדָתִי אוֹרְחִים יְקָרִים:

דָּוִד וְרוּת. וְאִתָם אַבְרָהָם וְשָׂרָה. יִצְחָק וְרִבְקָה. יַעֲקֹב וְלֵאָה. יוֹסֵף וְרָחֵל. מֹשֶׁה וּמִרְיָם. אַהֲרֹן, שִׁפְרָה וּפּוּעָה. תִּיבוּ תִּיבוּ אוּשְׁפִּיזִין עִילָאִין. תִּיבוּ תִּיבוּ אוּשְׁפִּיזִין קַדִּישִׁין.

כשיוצאים מן הסוכה בפעם האחרונה אומרים:

יְהִי רָצוֹן מִלְּפָנֶיךָ, יְיָ אֱלֹהֵינוּ וֵאלֹהֵי אֲבוֹתֵינוּ וְאִמּוֹתֵינוּ, שֶׁכְּשֵׁם שֶׁיָּשַׁבְנוּ בְּסֻכָּה זוֹ כֵּן נִזְכֶּה לַשָּׁנָה הַבָּאָה לֵישֵׁב בְּסֻכַּת הַשָּׁלוֹם שֶׁתִּפְרֹשׂ עָלֵינוּ וְעַל כָּל עַמְּךָ יִשְׂרָאֵל, וְעַל יְרוּשָׁלָיִם.

**ערך הרב יהורם מזור – המכון הליטורגי**